Kofi ke seno se tsebahalang ho la Austria se nang le lilithara tsa 186 ka capita ka selemo! .. 19 A le rona ga re itumelele ditshono tsa go nna le metlotlo e e molemo ya semoya le badumedikarona? Re bona ditshono tseno kwa dipokanong, fa re le mo bodireding jwa tshimo, fa re le mo dikokoanong tsa boitlosobodutu le fa re tsere mesepele. Paulo o ne a tle a tlhologelelwe go tlotla le Bakeresete ba kwa Roma. O ne a ba kwalela a re: ‘Ke tlhologeletswe go lo bona, gore lo kgothatsane, mongwe le mongwe ka tumelo ya yo mongwe, ya lona le ya me.’ (Baroma 1:11, 12) Mogolwane mongwe wa Mokeresete yo leina la gagwe e leng Johannes a re: “Go tlotla ka dilo tsa semoya le Bakeresetekawena go botlhokwa thata. Go a kgothatsa e bile go thusa motho gore a se ka a imelwa ke mathata a letsatsi le letsatsi. Ke na le go kopa batho ba ba godileng gore ba ntlotlele ka botshelo jwa bone le gore ba thusitswe ke eng go nna ba ikanyega. Go ralala dingwaga ke ile ka bua le ba le bantsi ba bone, mme mongwe le mongwe wa bone o ile a ntlhaba botlhale kana a nthuta sengwe se se ileng sa ntsholegela molemo mo botshelong.”